ПРОТОКОЛ № 16
от заседанието на Комисия по правни и институционални въпроси към Пленума на Висшия съдебен съвет, 
проведено на 6 юни 2018 г.

Днес, 6 юни 2018 г., понеделник от 13.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:			ЦВЕТИНКА ПАШКУНОВА
ЗАМ. ПРЕДСЕДАТЕЛ:		ГЕОРГИ КУЗМАНОВ - отсъства

ЧЛЕНОВЕ:				СТЕФАН ГРОЗДЕВ
						ВЕРОНИКА ИМОВА - отсъства
						ПЛАМЕН НАЙДЕНОВ
						АТАНАСКА ДИШЕВА									ДАНИЕЛА МАШЕВА
						ЕВГЕНИ ДИКОВ 

На заседанието присъстват експертните сътрудници на комисията Мартин Величков – главен експерт – юрисконсулт в дирекция „Правна“, Цветелина Велинова – главен експерт – юрисконсулт в дирекция „Правна“, Христина Тодорова – директор на дирекция „Международна дейност“, Зорница Златева - гл. експерт - връзки с обществеността в отдел „Публична комуникация и протокол“ и техническият сътрудник на комисията – Изабела Стоянова.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:
- Писмо от журналисти с посочени в него проблеми в работата след влизане в сила на Общия регламент за защита на личните данни
Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

               1.ОТНОСНО: Проект на решение за одобряване на актуализирана информация за изпълнение на препоръките от доклада на Европейската комисия от януари 2017 г., в рамките на Механизма за сътрудничество и оценка

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРИЕМА ЗА СВЕДЕНИЕ обобщената информация за  изпълнение на препоръките от доклада на Европейската комисия от януари 2017 г., в рамките на Механизма за сътрудничество и оценка.

1.2 ПРЕДЛАГА НА ПЛЕНУМА НА ВСС ДА ОДОБРИ обобщената информация за изпълнение на препоръките от доклада на Европейската комисия от януари 2017 г., в рамките на Механизма за сътрудничество и оценка.

1.3. Обобщената информация да се изпрати на Министерство на правосъдието.

2.ОТНОСНО: Проект на решение за одобряване на актуализирана информация за изпълнението на мерките, от компетентност на ВСС, по Пътната карта по Мярка 13 от Плана за действие за изпълнение на препоръките от доклада на Европейската комисия от януари 2017 г., в рамките на Механизма за сътрудничество и оценка

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ПРИЕМА ЗА СВЕДЕНИЕ обобщената информация по изпълнение на мерките от Пътната карта по Мярка 13 от Плана за действие за изпълнение на препоръките от доклада на Европейската комисия по Механизма за сътрудничество и оценка от м.януари 2017 г.

2.2 ПРЕДЛАГА НА ПЛЕНУМА НА ВСС ДА ОДОБРИ обобщената информация по изпълнение на мерките от Пътната карта по Мярка 13 от Плана за действие за изпълнение на препоръките от доклада на Европейската комисия по Механизма за сътрудничество и оценка от м.януари 2017 г.

2.3. Обобщената информация да се изпрати на Министерство на правосъдието.

ДОПЪЛНИТЕЛНИ ТОЧКИ:

3. ОТНОСНО: Писмо от журналисти с посочени в него проблеми в работата след влизане в сила на Общия регламент за защита на личните данни

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:
3.1. ВЪЗЛАГА на отдел „Публична комуникация и протокол“ да изпрати писмото от ресорните съдебни журналисти във връзка с прилагане на Общия регламент за защита на личните данни до административните ръководители на ВКС, ВАС, ПРБ, ИВСС, НИП, апелативните съдилища, окръжните съдилища и административните съдилища, с оглед предоставяне на становища във връзка с поставените въпроси и предоставяне на информация за прилагането на регламента.
3.2. Писмото от ресорните съдебни журналисти във връзка с прилагане на Общия регламент за защита на личните данни да се сведе до знанието на членовете на Висшия съдебен съвет.
3.3. Обобщената информация по т. 3.1. да бъде внесена за разглеждане на заседание на КПИВ, на 18.06.2018 г. 

ПРЕДСЕДАТЕЛ
                                                                   НА КОМИСИЯТА:	/п/	 
ЦВЕТИНКА ПАШКУНОВА